VDSS sodba Pdp 528/2011
Datum: 2011-07-07T02:00:00.000+02:00
ecli: ECLI:SI:VDSS:2011:PDP.528.2011
sodisce: Višje delovno in socialno sodišče
oddelek: Oddelek za individualne in kolektivne delovne spore
podrocje: DELOVNO PRAVO
institut: plača - povračilo stroškov v zvezi z delom - stroški prevoza na delo in z dela - stroški prehrane - regres za letni dopust - odpravnina - sodba na podlagi pripoznave - prisilna poravnava

## Jedro

Potrjena prisilna poravnava ne more vplivati na terjatve tožnikov, ki so nastale po dnevu začetka prisilne poravnave nad toženo stranko.

## Izrek

Pritožbi se ugodi in se delna sodba na podlagi pripoznave v izpodbijanem delu (IX. točka) spremeni tako, da glasi: „Tožena stranka je dolžna tožečim strankam vse gornje terjatve, razen plač za mesece od januarja 2010 do marca 2010 ter terjatev, nastalih po dnevu začetka postopka prisilne poravnave, to je po 28. 4. 2010, plačati v deležu, rokih in z obrestmi, določenimi v potrjeni prisilni poravnavi, ki se je vodila pod opr. št. St 430/2010.“ Pritožbeni stroški so nadaljnji stroški postopka.

## Obrazložitev

Sodišče prve stopnje je izdalo delno sodbo na podlagi pripoznave, s katero je odločilo, da je tožena stranka dolžna tožniku D.J. obračunati in izplačati za mesec november 2009 in april 2009 razliko v plači oziroma plačo, in sicer: - od bruto zneska 1.854,15 EUR neto razliko v plači za november 2009, skupaj z zakonskimi zamudnimi obrestmi od 16. 12. 2009 dalje do plačila, - od bruto zneska 2.284,37 EUR neto plačo za april 2010, skupaj z zakonskimi zamudnimi obrestmi od 16. 5. 2010 dalje do plačila ter od navedenih bruto zneskov plačati pripadajoče davke in prispevke, vse v osmih dneh pod izvršbo (I./1. točka);

2. za april 2010 izplačati stroške prevoza na delo in z dela ter stroške prehrane med delom v skupnem znesku 139,32 EUR, skupaj z zakonskimi zamudnimi obrestmi od 16. 5. 2010 dalje do plačila, vse v osmih dneh pod izvršbo (I./2. točka);

3. obračunati in po plačilu zakonsko določenega davka izplačati sorazmerni del regresa za leti 2009 in 2010, in sicer: - od bruto zneska 171,50 EUR neto sorazmerni del regresa za leto 2009, skupaj z zakonskimi zamudnimi obrestmi od 31. 12. 2009 dalje do plačila, - od bruto zneska 305,89 EUR neto sorazmerni del regresa za leto 2010, skupaj z zakonskimi zamudnimi obrestmi od 2. 7. 2010 do plačila, vse v osmih dneh pod izvršbo (I./3. točka).

Sodišče prve stopnje je odločilo, da je tožena stranka dolžna tožeči stranki M.J.:

1. za mesec 2010 obračunati in izplačati razliko v plači, in sicer od bruto zneska 772,78 EUR neto razliko v plači, skupaj z zakonskimi zamudnimi obrestmi od 19. 4. 2010 dalje do plačila ter od navedenega bruto zneska plačati pripadajoče davke in prispevke, vse v osmih dneh pod izvršbo (II./1. točka);

2. za obdobje od junija 2010 do julija 2010 izplačati stroške prevoza na delo in z dela ter stroške prehrane med delom v skupnem znesku 243,81 EUR, skupaj z zakonskimi zamudnimi obrestmi, ki tečejo od zneskov: - 162,54 EUR od 19. 7. 2010 dalje do plačila, - 81,27 EUR od 19. 8. 2010 do plačila, vse v osmih dneh pod izvršbo (II./2. točka);

3. obračunati in po plačilu zakonsko določenega davka izplačati sorazmerni del regresa za leto 2010, in sicer od bruto zneska 244,72 EUR neto sorazmerni del regresa za leto 2010, skupaj z zakonskimi zamudnimi obrestmi od 2. 7. 2010 dalje do plačila, vse v osmih dneh pod izvršbo (II./3. točka).

Sodišče prve stopnje je odločilo, da je tožena stranka dolžna tožeči stranki A.Š.:

1. za obdobje od maja 2010 do julija 2010 obračunati in izplačati plačo, in sicer: - od bruto zneska 737,82 EUR neto plačo za maj 2010, skupaj z zakonskimi zamudnimi obrestmi od 16. 6. 2010 dalje do plačila, - od bruto zneska 737,82 EUR neto plačo za junij 2010, skupaj z zakonskimi zamudnimi obrestmi od 16. 7. 2010 dalje do plačila, - od bruto zneska 741,49 EUR neto plačo za julij 2010, skupaj z zakonskimi zamudnimi obrestmi od 16. 8. 2010 dalje do plačila, ter od navedenih bruto zneskov plačati pripadajoče davke in prispevke, vse v osmih dneh pod izvršbo (III./1. točka);

2. za obdobje od maja 2010 do julija 2010 izplačati stroške prevoza na delo in z dela ter stroške prehrane med delom v skupnem znesku 1.450,08 EUR, skupaj z zakonskimi zamudnimi obrestmi, ki tečejo od zneskov: - 574,56 EUR od 16. 6. 2010 dalje do plačila, - 574,56 EUR od 16. 7. 2010 dalje do plačila, - 300,96 EUR od 16. 8. 2010 dalje do plačila, vse v osmih dneh pod izvršbo (III./2. točka);

3. obračunati in po plačilu zakonsko določenega davka izplačati regres za leti 2009 in 2010, in sicer: - od bruto zneska 686,00 EUR neto regres za leto 2009, skupaj z zakonskimi zamudnimi obrestmi od 2. 7. 2009 dalje do plačila, - od bruto zneska 734,15 EUR neto regres za leto 2010, skupaj z zakonskimi zamudnimi obrestmi od 2. 7. 2010 dalje do plačila, vse v osmih dneh po izvršbo (III./3. točka);

4. plačati odpravnino v neto znesku 148,30 EUR, skupaj z zakonskimi zamudnimi obrestmi od 2. 8. 2010 dalje do plačila, v osmih dneh pod izvršbo (III./4. točka).

Sodišče prve stopnje je odločilo, da je tožena stranka dolžna tožeči stranki M.T.:

1. za obdobje od novembra 2009 do julija 2010 obračunati in izplačati razliko v plači oziroma plačo, in sicer: - od bruto zneska 1.332,20 EUR neto razliko v plači za november 2009, skupaj z zakonskimi zamudnimi obrestmi od 16. 12. 2009 dalje do plačila, - od bruto zneska 1.980,41 EUR neto plačo za maj 2010, skupaj z zakonskimi zamudnimi obrestmi od 16. 6. 2010 dalje do plačila, - od bruto zneska 1.980,41 EUR neto plačo za junij 2010, skupaj z zakonskimi zamudnimi obrestmi od 16. 7. 2010 dalje do plačila, - od bruto zneska 1.085,52 EUR neto plačo za julij 2010, skupaj z zakonskimi zamudnimi obrestmi od 16. 8. 2010 dalje do plačila ter od navedenih bruto zneskov plačati pripadajoče davke in prispevke, vse v osmih dneh pod izvršbo (IV./1. točka);

2. za obdobje od maja 2010 do julija 2010 izplačati stroške prevoza na delo in z dela ter stroške prehrane med delom v skupnem znesku 394,74 EUR, skupaj z zakonskimi zamudnimi obrestmi, ki tečejo od zneskov: - 147,06 EUR od 16. 6. 2010 dalje do plačila, - 162,54 EUR od 16. 7. 2010 dalje do plačila, - 85,14 EUR od 16. 8. 2010 dalje do plačila, vse v osmih dneh pod izvršbo (IV./2. točka);

3. obračunati in po plačilu zakonsko določenega davka izplačati sorazmerni del regresa za leti 2009 in 2010, in sicer: - od bruto zneska 171,50 EUR neto sorazmerni del regresa za leto 2009, skupaj z zakonskimi zamudnimi obrestmi od 31. 12. 2009 dalje do plačila, - od bruto zneska 428,75 EUR neto sorazmerni del regresa za leto 2010, skupaj z zakonskimi zamudnimi obrestmi od 2. 7. 2010 dalje do plačila, vse v osmih dneh pod izvršbo (IV./3. točka).

Sodišče prve stopnje je odločilo, da je tožena stranka dolžna tožeči stranki T.T.:

1. za obdobje od maja 2010 do julija 2010 obračunati in izplačati plačo, in sicer: - od bruto zenska 737,82 EUR neto plačo za maj 2010, skupaj z zakonskimi zamudnimi obrestmi od 16. 6. 2010 dalje do plačila, - od bruto zneska 737,82 EUR neto plačo za junij 2010, skupaj z zakonskimi zamudnimi obrestmi od 16. 7. 2010 dalje do plačila, - od bruto zneska 386,48 EUR neto plačo za julij 2010, skupaj z zakonskimi zamudnimi obrestmi od 16. 8. 2010 dalje do plačila ter od navedenih bruto zneskov plačati pripadajoče davke in prispevke, vse v osmih dneh pod izvršbo (V./1. točka);

2. za obdobje od maja 2010 do julija 2010 izplačati stroške prevoza na delo in z dela ter stroške prehrane med delom v skupnem znesku 410,22 EUR, skupaj z zakonskimi zamudnimi obrestmi, ki tečejo od zneskov: - 162,54 EUR od 16. 6. 2010 dalje do plačila, - 162,54 EUR od 16. 7. 2010 dalje do plačila, - 85,14 EUR od 16. 8. 2010 dalje do plačila, vse v osmih dneh pod izvršbo (V./2. točka);

3. obračunati in po plačilu zakonsko določenega davka izplačati regres za leti 2009 in 2010, in sicer: - od bruto zneska 686,00 EUR neto regres za leto 2009, skupaj z zakonskimi zamudnimi obrestmi od 2. 7. 2009 dalje do plačila, - od bruto zneska 428,75 EUR neto regres za leto 2010, skupaj z zakonskimi zamudnimi obrestmi od 2. 7. 2010 dalje do plačila, vse v osmih dneh pod izvršbo (V./3. točka);

4. plačati odpravnino v neto znesku 147,56 EUR, skupaj z zakonskimi zamudnimi obrestmi od 16. 7. 2010 dalje do plačila, v osmih dneh pod izvršbo (V/4. točka).

Sodišče prve stopnje je odločilo, da je tožena stranka dolžna tožeči stranki J.L.:

1. za obdobje od maja 2010 do julija 2010 obračunati in izplačati plačo, in sicer: - od bruto zneska 741,49 EUR neto plačo za maj 2010, skupaj z zakonskimi zamudnimi obrestmi od 16. 6. 2010 dalje do plačila, - od bruto zneska 741,49 EUR neto plačo za junij 2010, skupaj z zakonskimi zamudnimi obrestmi od 16. 7. 2010 dalje do plačila, - od bruto zneska 388,40 EUR neto plačo za julij 2010, skupaj z zakonskimi zamudnimi obrestmi od 16. 8. 2010 dalje do plačila ter od navedenih bruto zneskov plačati pripadajoče davke in prispevke, vse v osmih dneh pod izvršbo (VI./1. točka);

2. za obdobje od maja 2010 do julija 2010 izplačati stroške prevoza na delo in z dela ter stroške prehrane med delom v skupnem znesku 400,68 EUR, skupaj z zakonskimi zamudnimi obrestmi, ki tečejo od zneskov: - 162,54 EUR od 16. 6. 2010 dalje do plačila, - 162,54 EUR od 16. 7. 2010 dalje do plačila, - 75,60 EUR od 16. 8. 2010 dalje do plačila, vse v osmih dneh pod izvršbo (IV./2. točka);

3. obračunati in po plačilu zakonsko določenega davka izplačati regres za leti 2009 in 2010, in sicer: - od bruto zneska 686,00 EUR neto regres za leto 2009, skupaj z zakonskimi zamudnimi obrestmi od 2. 7. 2009 dalje do plačila, - od bruto zneska 428,75 EUR neto regres za leto 2010, skupaj z zakonskimi zamudnimi obrestmi od 2. 7. 2010 dalje do plačila, vse v osmih dneh pod izvršbo (VI./3. točka);

4. plačati odpravnino v neto znesku 296,60 EUR, skupaj z zakonskimi zamudnimi obrestmi od 16. 7. 2010 dalje do plačila, v osmih dneh pod izvršbo (VI./4. točka).

Sodišče prve stopnje je odločilo, da je tožena stranka dolžna tožeči stranki A.A.:

1. za april 2010 obračunati in izplačati plačo od bruto zneska 2.038,35 EUR neto plačo, skupaj z zakonskimi zamudnimi obrestmi od 16. 5. 2010 dalje do plačila ter od navedenega bruto zneska plačati pripadajoče davke in prispevke, vse v osmih dneh pod izvršbo (VII./1. točka);

2. za april 2010 izplačati stroške prevoza na delo in z dela ter stroške prehrane med delom v skupnem znesku 147,06 EUR, skupaj z zakonskimi zamudnimi obrestmi od 16. 5. 2010 dalje do plačila, vse v osmih dneh pod izvršbo (VII./2. točka);

3. obračunati in po plačilu zakonsko določenega davka izplačati regres za leto 2010, in sicer od bruto zneska 183,54 EUR neto regres, skupaj z zakonskimi zamudnimi obrestmi od 2. 7. 2010 dalje do plačila, vse v osmih dneh pod izvršbo (VII./3. točka).

Sodišče prve stopnje je odločilo, da je tožena stranka dolžna tožeči stranki N.I.:

1. za obdobje od marca 2010 do aprila 2010 obračunati in izplačati plačo, in sicer: - od bruto zneska 1.126,57 EUR neto plačo za marec 201, skupaj z zakonskimi zamudnimi obrestmi od 16. 4. 2010 dalje do plačila, - od bruto zneska 1.268,96 EUR neto plačo za april 2010, skupaj z zakonskimi zamudnimi obrestmi od 16. 5. 2010 dalje do plačila ter od navedenih bruto zneskov plačati pripadajoče davke in prispevke, vse v osmih dneh pod izvršbo (VIII./1. točka);

2. obračunati in po plačilu zakonsko določenega davka izplačati regres za leti 2009 in 2010, in sicer: - od bruto zneska 686,00 EUR neto regres za leto 2009, skupaj z zakonskimi zamudnimi obrestmi od 2. 7. 2009 dalje do plačila, - od bruto zneska 734,15 EUR neto regres za leto 2010, skupaj z zakonskimi zamudnimi obrestmi od 2. 7. 2010 dalje do plačila, vse v osmih dneh pod izvršbo (VIII./2. točka).

Sodišče prve stopnje je odločilo, da je tožena stranka dolžna tožečim strankam vse gornje terjatve, razen plač za mesece od januarja 2010 do marca 2010, plačati v deležu, rokih in z obrestmi, določenimi v potrjeni prisilni poravnavi, ki se je vodila pod opr. št. St 430/2010 (IX. točka).

Tožeče stranke vlagajo pravočasno pritožbo zoper IX. točko delne sodbe na podlagi pripoznave iz vseh pritožbenih razlogov po določilih 338. člena ZPP ter pritožbenemu sodišču predlagajo, da pritožbi tožnikov v celoti ugodi in izpodbijano sodbo spremeni tako, da izvzame v točki IX tudi terjatve tožečih strank, ki so nastale po dnevu začetka postopka prisilne poravnave, to je po 28. 4. 2010, podrejeno pa, da sodbo v izpodbijanem delu razveljavi in zadevo vrne sodišču prve stopnje v novo sojenje, v vsakem primeru pa toženi stranki naloži tudi plačilo stroškov postopka skupaj z zakonskimi zamudnimi obrestmi, ki tečejo od naslednjega dne po izteku paricijskega roka dalje do plačila. Navajajo, da je sklep o potrditvi prisilne poravnave postal pravnomočen 4. 3. 2011, pri čemer pa odločitev sodišča prve stopnje ni pravilna iz razloga, saj potrjena prisilna poravnava ne vpliva tudi na večino drugih pripoznanih terjatev, in sicer 160. člen in nadaljnji členi ZFPPIPP jasno določajo, da pravne posledice začetka postopka prisilne poravnave nastanejo za vse terjatve upnikov do insolventnega dolžnika, ki so nastale do začetka prisilne poravnave, pri čemer pa le-ta ne učinkuje za zavarovane in prednostne terjatve ter izločitvene pravice. Tega določila pa sodišče ni upoštevalo v celoti, pač pa le v delu, ki določa, da postopek prisilne poravnave ne učinkuje na prednostne terjatve, ki jih je sodišče sicer pravilno izvzelo. Pri tem pa sodišče ni upoštevalo, da potrjena prisilna poravnava ne vpliva tudi na terjatve tožnikov, ki so nastale po začetku prisilne poravnave, to je po 28. 4. 2010, kar pa predstavlja večino njihovih terjatev.

Pritožba je utemeljena.

Na podlagi drugega odstavka 350. člena Zakona o pravdnem postopku (ZPP, Ur. l. RS, št. 26/99, 96/2002, 2/2004, 52/2007, 45/2008) je pritožbeno sodišče izpodbijano sodbo v izpodbijanem delu preizkusilo v mejah razlogov, ki so navedeni v pritožbi, pri tem pa je po uradni dolžnosti pazilo na bistvene kršitve določb pravdnega postopka iz 1., 2., 3., 6., 7., 11. točke, razen glede obstoja in pravilnosti pooblastila za postopek pred sodiščem prve stopnje ter 12. in 14. točke drugega odstavka 339. člena ZPP in na pravilno uporabo materialnega prava. Pri navedenem preizkusu je ugotovilo, da je sodišče zmotno uporabilo materialno pravo.

Pritožbeno sodišče ugotavlja, da so tožeče stranke podale pritožbo zoper IX. točko delne sodbe na podlagi pripoznave, tako da so točke od I do VIII izreka postale pravnomočne. Pritožbeno sodišče navedeno izrecno navaja iz razloga, ker iz predloženega spisa ni razvidno, da bi tožena stranka pripoznala tožbene zahtevke, za katere je sodišče prve stopnje štelo, da jih je pripoznala, pač pa iz odgovora na tožbo izhaja le, da tožena stranka dolguje tožečim strankam D.J., M.J., A.Š., M.T., T.T., J.L., A.A. in N.I. zneske, ki jih tožena stranka priznava, da jih dolguje, ne pa da navedene zneske pripoznava. Predlog za izdajo delne sodbe na podlagi pripoznave so podali tožniki v pripravljalni vlogi, ki jo je sodišče prejelo dne 3. 12. 2010. ZPP v 316. členu določa, da če tožena stranka do konca glavne obravnave pripozna tožbeni zahtevek, izda sodišče brez nadaljnjega obravnavanja sodbo, s katero tožbenemu zahtevku ugodi. Navedeno pomeni, da sodišče lahko izda (delno) sodbo na podlagi pripoznave le, če tožena stranka pripozna tožbeni zahtevek, kar pa iz odgovora na tožbo niti za enega tožnika (skupaj osem) ni razvidno. Tožena stranka le delno priznava tožbene zahtevke. Pripoznava tožbenega zahtevka je enostranska brezpogojna izjava tožene stranke, da je zahtevek tožeče stranke utemeljen. Učinek takšne izjave je v tem, da sodišče brez nadaljnjega obravnavanja izda sodbo, s katero ugodi tožbenemu zahtevku. Priznanje tožbenih navedb pa ni pripoznava zahtevka. V predmetni zadevi pa je sodba v tem delu postala pravnomočna, kar pomeni, da so sanirane vse morebitne napake, ki so bile storjene v postopku pred sodiščem prve stopnje in je tako delna sodba na podlagi pripoznave postala v točki od I do VIII pravnomočna, kar je sicer pritožbeno sodišče upoštevalo.

Ob navedenem je tako utemeljena pritožbena navedba tožečih strank, da sodišče prve stopnje ni pravilno upoštevalo določil Zakona o finančnem poslovanju, postopkih zaradi insolventnosti in prisilnem prenehanju (Ur. l. RS št. 126/2007 s sprem. - ZFPPIPP) in pri tem ni upoštevalo, da terjatve tožečih strank, ki so nastale po začetku postopka prisilne poravnave, to je po 28. 4. 2010 nimajo pravnih posledic začetka postopka prisilne poravnave do insolventnega dolžnika. ZFPPIPP namreč v 160. členu določa, da pravne podledice začetka postopka prisilne poravnave, določene v pododdelku 4.3.2. tega zakona, nastanejo za vse terjatve upnikov do insolventnega dolžnika, ki so nastale do začetka postopka prisilne poravnave, če ni drugem odstavku tega člena (zavarovane in prednostne terjatve ter izločitvene pravice). Navedeno pomeni, da potrjena prisilna poravnava ne vpliva na terjatve tožnikov nastale po dnevu začetka prisilne poravnave, to je po 28. 4. 2010. Zato je pritožbeno sodišče pritožbi tožnikov ugodilo in izpodbijani del delne sodbe na podlagi pripoznave spremenilo tako, kot to izhaja iz izreka sodbe.

Pritožbeno sodišče je odločilo, da so pritožbeni stroški nadaljnji stroški postopka, glede na to, da je sodišče izdalo delno sodbo na podlagi pripoznave.